ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่อง กำหนดหลักเกณฑ์วิธีการ และเงื่อนไขการแจ้งเลิกกิจการ จำนวนอาหารสัตว์ควบคุมเฉพาะและสถานที่เก็บอาหารสัตว์ควบคุมเฉพาะที่เหลืออยู่กรณีเลิกกิจการไม่ต่ออายุใบอนุญาต หรือผู้อนุญาตไม่อนุญาตให้ต่ออายุใบอนุญาตและการแจ้งการทำลายอาหารสัตว์ควบคุมเฉพาะพ.ศ. ๒๕๕๙ อาศัยอำนาจตามความในมาตรา๕ มาตรา ๔๒ มาตรา ๔๓ และมาตรา ๔๔ แห่งพระราชบัญญัติควบคุมคุณภาพอาหารสัตว์ พ.ศ.๒๕๕๘ รัฐมนตรีว่าการกระทรวงเกษตรและสหกรณ์ ออกประกาศไว้ ดังต่อไปนี้ข้อ๑ ประกาศนี้เรียกว่า ประกาศกระทรวงเกษตรและสหกรณ์เรื่อง กำหนดหลักเกณฑ์ วิธีการ และเงื่อนไขการแจ้งเลิกกิจการจำนวนอาหารสัตว์ควบคุมเฉพาะและสถานที่เก็บอาหารสัตว์ควบคุมเฉพาะที่เหลืออยู่กรณีเลิกกิจการไม่ต่ออายุใบอนุญาต หรือผู้อนุญาตไม่อนุญาตให้ต่ออายุใบอนุญาตและการแจ้งการทำลายอาหารสัตว์ควบคุมเฉพาะ พ.ศ. ๒๕๕๙ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ผู้รับใบอนุญาตที่ประสงค์จะเลิกกิจการให้แจ้งเลิกกิจการ โดยระบุจำนวนอาหารสัตว์ควบคุมเฉพาะที่เหลืออยู่และสถานที่เก็บอาหารสัตว์ควบคุมเฉพาะนั้น ตามแบบ จ.ส. ๑ ท้ายประกาศนี้พร้อมทั้งส่งคืนใบอนุญาตและใบสำคัญการขึ้นทะเบียนอาหารสัตว์ควบคุมเฉพาะให้ผู้อนุญาตทราบภายในสิบห้าวันนับแต่วันเลิกกิจการข้อ๔ ผู้รับใบอนุญาตผู้ใดไม่ต่ออายุใบอนุญาตหรือผู้อนุญาตไม่อนุญาตให้ต่ออายุใบอนุญาต แล้วแต่กรณีให้แจ้งจำนวนอาหารสัตว์ควบคุมเฉพาะที่เหลืออยู่และสถานที่เก็บอาหารสัตว์ควบคุมเฉพาะนั้น ตามแบบ จ.ส. ๒ ท้ายประกาศนี้ให้ผู้อนุญาตทราบภายในสามสิบวันนับแต่วันที่ใบอนุญาตสิ้นอายุหรือวันที่ผู้อนุญาตไม่อนุญาตให้ต่ออายุใบอนุญาตข้อ๕ ผู้รับใบอนุญาตซึ่งได้แจ้งเลิกกิจการตามข้อ๓ หรือแจ้งจำนวนอาหารสัตว์ควบคุมเฉพาะที่เหลืออยู่ตามข้อ ๔ต้องขายอาหารสัตว์ควบคุมเฉพาะที่เหลืออยู่ให้แก่ผู้รับใบอนุญาตอื่นหรือบุคคลที่ผู้อนุญาตเห็นสมควรภายในเก้าสิบวันนับแต่วันแจ้งเลิกกิจการวันที่ใบอนุญาตสิ้นอายุ หรือวันที่ผู้อนุญาตไม่อนุญาตให้ต่ออายุใบอนุญาต ทั้งนี้ ผู้อนุญาตอาจขยายเวลาดังกล่าวให้ตามที่เห็นสมควรแต่ไม่เกินเก้าสิบวันเมื่อพ้นกำหนดเวลาตามวรรคหนึ่งให้ผู้รับใบอนุญาตทำลายอาหารสัตว์ควบคุมเฉพาะที่เหลืออยู่ตามระเบียบที่อธิบดีกรมปศุสัตว์กำหนดโดยความเห็นชอบของคณะกรรมการควบคุมคุณภาพอาหารสัตว์ภายในสามสิบวันนับแต่วันพ้นกำหนดเวลาตามวรรคหนึ่งและแจ้งการทำลายให้ผู้อนุญาตทราบ ตามแบบ จ.ส. ๓ ท้ายประกาศนี้พร้อมแนบภาพถ่ายการทำลายมาด้วยข้อ๖ การแจ้งตามประกาศนี้ในกรุงเทพมหานคร ให้ยื่น ณ สำนักพัฒนาระบบและรับรองมาตรฐานสินค้าปศุสัตว์กรมปศุสัตว์ หรือหน่วยงานที่กรมปศุสัตว์ประกาศกำหนด ในจังหวัดอื่น ให้ยื่น ณสำนักงานปศุสัตว์จังหวัดแห่งท้องที่ที่สถานที่ผลิต สถานที่นำเข้าหรือสถานที่ขายอาหารสัตว์ควบคุมเฉพาะนั้นตั้งอยู่หรือสำนักพัฒนาระบบและรับรองมาตรฐานสินค้าปศุสัตว์ กรมปศุสัตว์หรือหน่วยงานที่กรมปศุสัตว์ประกาศกำหนดสำหรับอาหารสัตว์น้ำที่รัฐมนตรีประกาศเป็นอาหารสัตว์ควบคุมเฉพาะในกรุงเทพมหานครให้ยื่น ณ สำนักพัฒนาระบบและรับรองมาตรฐานสินค้าปศุสัตว์กรมปศุสัตว์ หรือหน่วยงานที่กรมปศุสัตว์ประกาศกำหนดหรือสถาบันวิจัยอาหารสัตว์น้ำจืด กองวิจัยและพัฒนาประมงน้ำจืด กรมประมง ในจังหวัดอื่นให้ยื่น ณสำนักงานปศุสัตว์จังหวัดหรือสำนักงานประมงจังหวัดแห่งท้องที่ที่สถานที่ผลิตสถานที่นำเข้าหรือสถานที่ขายอาหารสัตว์ควบคุมเฉพาะนั้นตั้งอยู่ประกาศ ณ วันที่ ๓๐มีนาคม พ.ศ. ๒๕๕๙พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์[เอกสารแนบท้าย]๑. หนังสือแจ้งเลิกกิจการจำนวนอาหารสัตว์ควบคุมเฉพาะที่เหลืออยู่และสถานที่เก็บอาหารสัตว์ควบคุมเฉพาะ (แบบจ.ส. ๑)๒. แบบแจ้งจำนวนอาหารสัตว์ควบคุมเฉพาะที่เหลืออยู่และสถานที่เก็บอาหารสัตว์ควบคุมเฉพาะกรณีไม่ต่ออายุหรือผู้อนุญาตไม่อนุญาตให้ต่ออายุใบอนุญาต (แบบ จ.ส. ๒)๓. แบบแจ้งการทำลายอาหารสัตว์ควบคุมเฉพาะที่เหลืออยู่ (แบบ จ.ส. ๓)(ดูข้อมูลจากภาพกฎหมาย)ปริยานุช/จัดทำ๒๐ เมษายน ๒๕๕๙ปุณิกา/ตรวจ๒๖ เมษายน ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๘๓ ง/หน้า ๑/๑๑ เมษายน ๒๕๕๙